CELEX: 62009CA0523
Language: fi
Date: 2011-07-07 00:00:00
Title: Asia C-523/09: Unionin tuomioistuimen tuomio (viides jaosto) 7.7.2011 (Tartu Ringkonnakohusin (Viron tasavalta) esittämä ennakkoratkaisupyyntö) — Rakvere Piim AS ja Maag Piimatööstus AS v. Veterinaar- ja Toiduamet (Yhteinen maatalouspolitiikka — Maidontuotannon alalla suoritettavista terveystarkastuksista ja -valvonnasta perittävät maksut)

10.9.2011   
            
            
               FI
            
            
               Euroopan unionin virallinen lehti
            
            
               C 269/7
            
         Unionin tuomioistuimen tuomio (viides jaosto) 7.7.2011 (Tartu Ringkonnakohusin (Viron tasavalta) esittämä ennakkoratkaisupyyntö) — Rakvere Piim AS ja Maag Piimatööstus AS v. Veterinaar- ja Toiduamet
   (Asia C-523/09) (1)
   
   (Yhteinen maatalouspolitiikka - Maidontuotannon alalla suoritettavista terveystarkastuksista ja -valvonnasta perittävät maksut)
   2011/C 269/11
   Oikeudenkäyntikieli: viro
   
      Ennakkoratkaisua pyytänyt tuomioistuin
   
   Tartu Ringkonnakohus
   
      Pääasian asianosaiset
   
   
      Kantajat: Rakvere Piim AS ja Maag Piimatööstus AS
   
      Vastaaja: Veterinaar- ja Toiduamet
   
      Oikeudenkäynnin kohde
   
   Ennakkoratkaisupyyntö — Tartu Ringkonnakohus — Rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29.4.2004 annetun Euroopan parlamentin ja neuvoston asetuksen (EY) N:o 882/2004 (EUVL L 165, s. 1) 26 artiklan ja 27 artiklan sekä liitteen IV ja liitteen VI tulkinta — Maidontuotannon virallista valvontaa varten perittävien maksujen laskeminen — Sellaisten maksujen periminen, jotka ovat asetuksen mukaisten vähimmäismäärien suuruisia mutta ylittävät toimivaltaisille viranomaisille virallisesta valvonnasta aiheutuvat tosiasialliset kustannukset
   
      Tuomiolauselma
   
   Rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29.4.2004 annetun Euroopan parlamentin ja neuvoston asetuksen (EY) N:o 882/2004 27 artiklan 3 ja 4 kohtaa on tulkittava siten, että kyseisissä säännöksissä sallitaan jäsenvaltiolle, että se perii — ilman, että sen tältä osin täytyisi toteuttaa kansallisella tasolla täytäntöönpanotoimea — sellaisten vähimmäismäärien suuruisia maksuja, joista säädetään kyseisen asetuksen liitteessä IV olevassa B jaksossa, vaikka ne kustannukset, joita toimivaltaisille viranomaisille aiheutuu kyseisessä asetuksessa säädetyistä terveystarkastuksista ja valvonnasta, alittavat kyseiset vähimmäismäärät, silloin, kun saman asetuksen 27 artiklan 6 kohdan soveltamiselle asetetut edellytykset eivät täyty.
   
      (1)  EUVL C 63, 13.3.2010.